**MEGÁLLAPODÁS**

Amely létrejött egyrészről a

**Cégnév:** **NBBH Nemzetközi Balatoni Bojlis Horgászverseny Korlátolt Felelősségű Társaság**

**Székhely:** 8300 Tapolca, Ady Endre u. 16.

**Cg.:** 19-09-521633,

**Adószáma:** 28961877-2-19;

**Képviseli:** Pupos Norbert ügyvezető;

a továbbiakban: „**NBBH**”)

másrészről a

**Cégnév:** Balatonvilágos Község Önkormányzata

**Székhely:** 8171 Balatonvilágos, Csók István sétány 38.

**Statisztikai számjel.:** 15734044-8411-321-14;

**Adószáma:** 15734044-2-14;

**Képviseli:** Takács Károly Béla polgármester

a továbbiakban: „**Partner**”),

(továbbiakban Partner és NBBH együtt: „**Felek”**)

között az alábbi feltételekkel.

1. **Előzmények**

Az NBBH, mint az alábbiakban meghatározott Nemzeti Balatoni Bojlis Horgászverseny (a „**Verseny**”) operatív szervezője, jogosult jogokat szerezni és kötelezettségeket vállalni, valamint szerződéseket kötni a Verseny tekintetében:

* Verseny neve: XI. Nemzeti Balatoni Bojlis Horgászverseny
* Ideje: 2024. 09. 27 – 2024. 10.05.
* Helye: Balaton északi és déli partja
* Jelen szerződéssel érintett település: Balatonvilágos („**Település**”)

A Felek a Verseny lebonyolításával kapcsolatban az alábbiakban állapodnak meg.

1. **A szerződés tárgya**
	1. A Partner, mint a Település Balaton parti partszakaszai vonatkozásában a tulajdonosi jogok gyakorlója és ezen partszakaszok kezelője Balatonvilágos Község Önkormányzat Képviselő-testülete ………../2024.(.) határozata alapján kijelenti, hogy támogatja a Verseny megszervezését és lebonyolítását.
	2. A Partner jelen szerződés aláírásával visszavonhatatlanul hozzájárul ahhoz, hogy a Verseny szervezői és résztvevői a Verseny lebonyolítása és a Versenyen való részvétel céljából, a Verseny teljes időtartama alatt [a jelen szerződés 2.6. pontjában meghatározott ellenérték fejében] használják a Partner kezelésében lévő partszakaszokat (az érintett partszakaszok az 1. számú mellékletben kerülnek meghatározásra) és az ott található infrastruktúrát (áram, vizesblokk.). A Partner az infrastruktúrát a terület üzemeltetőjén keresztül biztosítja NBBH részére, aki köteles azt a Verseny végén (a rendes használatból eredő kopást és amortizációt leszámítva) ugyanolyan állapotban visszaszolgáltatni.
	3. A Partner kijelenti és szavatolja, hogy a jelen szerződéssel érintett partszakaszok használatához semmilyen további állami vagy más hatósági, önkormányzati, stb. engedély nem szükséges.

2.4 A Partner vállalja, hogy minden rendelkezésére álló eszközzel, az NBBH-val előre egyeztetett módon népszerűsíti a Versenyt partnerei körében.

2.5 A Felek kijelentik, hogy jóhiszeműen együttműködnek a Verseny megszervezése és lebonyolítása körében. Ennek érdekében a Partner folyamatos konzultációs lehetőséget biztosít a NBBH számára a Verseny professzionális lebonyolítása érdekében.

2.6 Az NBBH jelen szerződés szerinti használata ellenértékeként 60.000 Ft + 16.200 Ft áfa, összesen bruttó 76.200 Ft, azaz bruttó hetvenhatezer kettőszáz forint területhasználati díjat fizet Partner részére, annak szabályosan kiállított számlája ellenében, azon szereplő fizetési határidőig bezárólag.

2.7 A Versenyről készült összefoglalóban a NBBH megjeleníti a Partner települést és ezáltal elősegíti a település népszerűsítését.

1. **A FELEK NYILATKOZATAI**
	1. A Felek képviselői kijelentik, hogy a jelen szerződés aláírására és teljesítésére teljes jogkörrel rendelkeznek.
	2. A Felek mindegyike kijelenti és szavatolja, hogy a jelen szerződésben foglaltak teljesítésére képes, valamint nem kötött olyan szerződést (megállapodást), avagy nem írt alá olyan tartalmú okiratot, amely a jelen szerződésben foglaltak teljesítését veszélyeztetné, ellehetetlenítené, megakadályozná, illetve azzal ellentétben állna.
	3. A Felek megállapodnak abban, hogy – az alábbi kivétellel – a jelen szerződéssel kapcsolatos jogok harmadik személyre (gazdálkodó szervezetre) engedményezhetők, melyhez azonban a másik Fél előzetes írásbeli hozzájárulásának beszerzése szükséges. Felek megállapodnak abban, hogy a NBBH a jelen szerződésből eredő jogait és kötelezettségeit szabadon, a Partner előzetes írásbeli hozzájárulásának beszerzése nélkül jogosult átruházni és a Verseny megszervezésével és/vagy lebonyolításával kapcsolatban harmadik személyt megbízni, mely nem érinti a jelen megállapodásban foglaltakat.
2. **A SZERZŐDÉS IDŐBELI HATÁLYA**
	1. A jelen szerződés annak Felek által történő aláírásával lép hatályba és a Verseny befejezéséig terjedő határozott időre jön létre, amely időtartam alatt rendes felmondással nem szüntethető meg.
3. **VEGYES RENDELKEZÉSEK**
	1. A Felek lényeges közléseiket írásban - levélben vagy e-mailben - hozzák egymás tudomására.
	2. A NBBH fenntartja a jogot a Verseny 1. pontban rögzített körülményeiben történő változtatásra.
	3. A Felek a jelen szerződéssel kapcsolatban tudomásukra jutott, a másik félre és üzlettársaira vonatkozó valamennyi adatot, tényt és információt üzleti titokként kötelesek megőrizni a jelen szerződés időtartama alatt és annak megszűnését követően is, melyekről harmadik személynek csak és kizárólag a másik Fél előzetes, írásbeli hozzájárulásával adhatnak felvilágosítást. E kötelezettség megszegésével okozott károkért a felek a polgári jog szabályai szerinti kártérítési felelősséggel tartoznak. A jelen korlátozás nem érinti a NBBH azon jogát, hogy a jelen szerződésben foglaltakat a Verseny szervezése során, azzal összefüggésben felhasználja, nyilvánosságra hozza.
	4. Adatvédelemmel kapcsolatos kötelezettségek

A Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen megállapodás során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

A Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

* 1. Amennyiben a jelen megállapodás bármely rendelkezése érvénytelen lenne, úgy az nem érinti az egész szerződés érvényességét (kivéve, ha ezen rendelkezés nélkül a Felek nem kötötték volna meg a szerződést), s a felek az érvénytelen rész kivételével kötelesek eleget tenni szerződéses vállalásaiknak.
	2. A jelen megállapodásból származó bármely jogvita estére a felek a magyar rendes bíróságok hatáskörét és illetékességét ismerik el és kötik ki.
	3. A Felek jelen megállapodást pontról pontra haladva értelmezték, a megállapodás tartalmát, mint ügyleti akaratukkal mindenben megegyezőt elfogadták, azt jóváhagyólag aláírták.

Kelt: 2024.

|  |  |
| --- | --- |
| ..................................................................**NBBH Kft.**képviseletébenPupos Norbertügyvezető | ...................................................................**Balatonvilágos Község Önkormányzata**  képviseletébenTakács Károly Béla Dr. Boda Zsuzsannapolgármester jegyző |
|  |  |

**1. melléklet**

**Helyszínek**

1. Balatonvilágos, Zrínyi út 28-30. szám alatt lévő 1251 hrsz-ú terület,
2. Balatonvilágos, Csokonai utca 1346 hrsz-ú terület.



